**Zimný výlet** 3.D

Meno a priezvisko: ........................

V lese sa všetko zabelelo. Sneh sa vysypal ako z vrecka cukríky. Ujo Karol rozhodol, že sa musíme vybrať veru do lesa. Vraj aby nám zver nezomrela od hladu, musíme jej pomôcť. Často som počúval uja Karola. Zaujímavo rozprával o všetkom čo sa dialo v lese. Bol horárom v horárni Kolovrátok už tridsať rokov. Povedal, že to nie je jeho práca, ale jeho jediný zmysel života.

Často som k nemu na kraj lesa chodieval. Už len pohľad na uja bol zážitkom. Bol vysoký statný chlap. Zdalo sa mi, že má azda aj dva metre. Keď vchádzal do dverí horárne musel jemne zohnúť hlavu. Vraj aby mu rohy nenarástli. Často sa takto smial. Vlasy mal čierne ako uhlíky z piecky v ktorej si tam kúril. Všetko sa mi na ňom páčilo. Najviac však, jeho príbehy. Keď začal rozprávať nedokázal som od jeho pier odtrhnúť oči. Jeho príbehy žili v lese i v horárni.

Často mi hovoril o svojich stretnutiach s medveďom, vlkom, či diviakom. Veľmi som túžil aj ja sa stať horárom ako bol on. Les bol jeho všetko. Deti ani ženu nemal. Mal len svoj les a všetky zvieratá v ňom boli jeho priatelia. Dnes teda pôjdeme opäť spolu. Na chrbát vyložil batoh plný sena a pomaly sme sa vybrali do lesa. Miesto, kde sa zver chodila nakŕmiť počas zimy sa nedalo nenájsť. Vôkol soliska i rebrín bolo množstvo rozličných stôp. Aj v hlbokom snehu sa v nich dalo čítať. To vedel len ujo Karol. Vraj zvieratká takto prosia o pomoc. Aký je len ten ujo Karol múdry. Raz aj ja budem takto vedieť čítať.

Kade sme sa vracali neviem. Rozboleli na z toho vysokého snehu nohy a tak ma zobral ujo Karol na plecia. Viac si nepamätám. Zobudil som sa až keď ma v horárni ukladal do svojej postele...

1. O akých zvieratách ujo Karol najčastejšie rozprával? .............................................................

.......................................................................................................................................................

2. Vieš ako sa volala horáreň uja Karola? ....................................................................................

3. Napíš, čo máš na lese najradšej ty. ...........................................................................................

.......................................................................................................................................................

4. Nakresli ako si predstavuješ uja Karola a jeho horáreň.